साइकिल से जा रहे किसान को मारी गोली, घायल
विधायक के बटाईदार किसान को जिला अस्पताल में भर्ती कराया
भास्कर संवाददाता | मुरैना
मुरैना से लालौर गांव जा रहे खेतिहर किसान रामवीर कुशवाह को शुक्रवार की देर शाम बाईपास रोड पर बदमाशों ने गोली मार दी। पैरों में गोली लगने से रामवीर को रक्तस्त्राव हुआ जिससे उसकी हालत नाजुक बनी हुई है। जिला अस्पताल में हंगामे की आशंका को देखते ऑन ड्यूटी डाक्टर्स ने पुलिस को कॉल कर लिया। पुलिस मामले की जांच कर रही है। पुलिस ने घायल के बयान के आधार पर बादशाह दंडौतिया व राकेश दंडौतिया सहित दो अन्य के खिलाफ हत्या के प्रयास का केस दर्ज किया है।
घटनाक्रम के मुताबिक, लालौर का रहने वाला रामवीर कुशवाह (48) शुक्रवार की शाम सात बजे मुरैना के बाजार से अपने घर लालौर जा रहा था। रामवीर साइकिल चलाते हुए मुरैना बाईपास रोड पर पहुंचा तो उसे वहां खड़े बदमाशों ने गोली मार दी। दोनों पैरों में गोली लगने से घायल रामवीर साइकिल से जमीन पर गिर पड़ा। किसी ने इस घटनाक्रम की सूचना उसके परिजन को दी तो गांव के लोग दौड़े-दौड़े घटनास्थल पर पहुंचे। विधायक बलवीर डंडौतिया को जब यह खबर लगी कि उनकी खेती के बटाईदार किसान रामवीर को किसी ने गोली मार दी है तो वे अपने समर्थकों के साथ जिला अस्पताल जा पहुंचे।
विधायक के साथ 50 से अधिक समर्थक भी अस्पताल जा पहुंचे। विधायक इस बात पर नाराज हुए कि ना तो कोई विशेषज्ञ डाक्टर इलाज के लिए मौजूद है और ना ही रामवीर का बयान लेने के लिए किसी कार्यपालिक मजिस्ट्रेट को बुलाया जा रहा है। विधायक के तेवर देख ऑन ड्यूटी डाक्टर्स ने कोतवाली पुलिस को तुरंत कॉल कर दिया। कुछ ही देर बाद सीएसपी, एसएस तोमर, शहर कोतवाल जेबीएस कुशवाह फोर्स लेकर जिला अस्पताल की इमरजेंसी में पहुंच गए। पुलिस इस बात की पड़ताल कर रही है कि रामवरन को गोली किसने मारी है।
गोली लगने से घायल रामवीर कुशवाह जिला अस्पताल में इलाज कराता हुआ।
hin_Deva hin_Deva bho_Deva hin_Deva hin_Deva hin_Deva hin_Deva